Juglans
Juglans je rod oraha, biljaka iz porodice Juglandaceae. To je drvo koje može biti visoko 10-40m, sa perasto složenim listovima, dugim 20–30 cm. Rod oraha uključuje 21 vrstu, sa rasprostranjenjem od sjeverne umjerene klime Starog svijeta, od jugoistočne Evrope do Japana, a u Novom svijetu od jugoistočne Kanade do Kalifornije na zapad i Argentine na jug. Plodovi svih vrsta oraha su jestivi, ali komercijalni orasi u trgovinama potiču od perzijskog oraha, jedine vrste koja ima velik plod i tanku ljusku. Voćarska vrsta je selekcionirana zbog tanke ljuske i izdržljivosti u umjerenoj klimi; ponekad se naziva i "karpatskim orahom". Orasi imaju mnogo ulja i jedu se sirovi ili kuhani.